Document ID: /roh_data/filtered/fineweb-2-filterrobots_roh.jsonl.gz/47163

Premiera grategiada per Patrick Fischer, Felix Hollenstein e Reto von Arx. L’equipa naziunala svizra da hockey gudogna il turnier da l’Arosa Challenge sut la batgetta dals trais novs trenaders.
Reto Suri e Marc Wieser ha nudà ils gols decisivs per ils Svizzers durant sajettar penalti. Tar ils Slovacs per il capitani Martin Barkos ch’ha fatg ses penalti.
Vulvì il gieu aifer 4 minutas
En il temp regular da la partida era l’equipa svizra suenter 30 minutas anc enavos cun 0:1. Dentant han ils hockeyans svizzers pudì midar la partida grazia a dus spert gols en il segund terz. Kevin Romy ha sajettà il 1:1 en la 31avla minuta e Gaëtan Haas ha sajettà ils Svizzers en avantatg 4 minutas pli tard cun in bel gol da powerplay.
A l’entschatta da l’ultim terz ha Pavol Skalicky pudì profitar d’in sbagl dals defensurs svizzers suenter in chasti scadì. Il Slovac ha uschia persuls avant il gol svizzer puspè pudì egualisar la partida al 2:2.